**Д О К У М Е Н Т А Ц И Я**

За провеждане на процедура публично състезание по реда на ЗОП за възлагане на обществена поръчка с предмет: **„Провеждане на годишен технически преглед на повдигателните съоръжения, съоръженията под налягане и газоразпределителните инсталации и осъществяване на абонаментно сервизно обслужване и поддържане на повдигателни съоръжения, използвани в „БДЖ-Товарни превози” ЕООД от лицензирани лица, получили удостоверение за това от председателя на ДАМТН, за срок от една година”, делима на три обособени позиции, както следва: обособена позиця № 1 - „Провеждане на годишен технически преглед на повдигателните съоръжения, съоръженията под налягане и газоразпределителните инсталации, използвани в „БДЖ-Товарни превози” ЕООД, от регионалните отдели на Инспекция за държавен технически надзор за период от една година”, обособена позиция № 2 - „Провеждане на годишен технически преглед на повдигателните съоръжения, съоръженията под налягане и газоразпределителните инсталации, използвани в „БДЖ-Товарни превози” ЕООД, от лица, притежаващи лицензия, издадена от председателя на ДАМТН за осъществяване на технически надзор на средства с повишена опасност, за период от една година” и обособена позиция № 3 - „Осъществяване на aбонаментно сервизно обслужване и поддържане на повдигателни съоръжения, използвани в „БДЖ-Товарни превози” ЕООД, от лицензирани лица, получили удостоверение от председателя на ДАМТН, за срок от една година”**, по реда на чл. 178 от ЗОП.

**СЪДЪРЖАНИЕ НА ДОКУМЕНТАЦИЯ**

**1. РАЗДЕЛ І. ОПИСАНИЕ НА ОБЩЕСТВЕНАТА ПОРЪЧКА**

**1**.1. ОБЕКТ НА ОБЩЕСТВЕНАТА ПОРЪЧКА

1.2. ОПИСАНИЕ НА ПРЕДМЕТА НА ПОРЪЧКАТА

1.3. ОБЕМ НА ПОРЪЧКАТА

1.4. ВЪЗЛОЖИТЕЛ

1.5. МЯСТО НА ИЗПЪЛНЕНИЕ НА УСЛУГАТА

1.6. СРОК НА ВАЛИДНОСТ НА ОФЕРТИТЕ

1.7. ПРОГНОЗНА СТОЙНОСТ НА ПОРЪЧКАТА. ФИНАНСИРАНЕ. ПЛАЩАНЕ

1.8. ВЪЗМОЖНОСТ ЗА ПРЕДСТАВЯНЕ НА ВАРИАНТИ В ОФЕРТИТЕ

1.9.РАЗХОДИ ЗА ПОДГОТОВКА НА ОФЕРТИТЕ И УЧАСТИЕ В ПРОЦЕДУРАТА

1.10.УСЛОВИЯ ЗА ПОЛУЧАВАНЕ НА ДОКУМЕНТАЦИЯТА. KОРЕСПОНДЕНЦИЯ

**РАЗДЕЛ ІІ. ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА**

**РАЗДЕЛ III. ИЗИСКВАНИЯ КЪМ УЧАСТНИЦИТЕ В ПРОЦЕДУРАТА**

**3.1. УСЛОВИЯ ЗА УЧАСТИЕ В ПРОЦЕДУРАТА**

**3.2. ОБЕДИНЕНИЕ**

**3.3. ЛИЧНО СЪСТОЯНИЕ НА УЧАСТНИЦИТЕ**

**РАЗДЕЛ IV. КРИТЕРИИ ЗА ПОДБОР НА УЧАСТНИЦИТЕ. МИНИМАЛНИ ИЗИСКВАНИЯ И ДОКУМЕНТИ ЗА ДОКАЗВАНЕ**

4.1. **ИЗИСКВАНИЯ ОТНОСНО ГОДНОСТТА (ПРАВОСПОСОБНОСТТА) ЗА УПРАЖНЯВАНЕ НА ПРОФЕСИОНАЛНА ДЕЙНОСТ НА УЧАСТНИЦИТЕ.**

**4.2. ИЗИСКВАНИЯ КЪМ ИКОНОМИЧЕСКОТО И ФИНАНСОВО СЪСТОЯНИЕ НА УЧАСТНИЦИТЕ.**

**4.3.ИЗИСКВАНИЯ КЪМ ТЕХНИЧЕСКИТЕ И ПРОФЕСИОНАЛНИ СПОСОБНОСТИ НА УЧАСТНИЦИТЕ.**

**4.4. ИЗПОЛЗВАНЕ НА КАПАЦИТЕТА НА ТРЕТИ ЛИЦА**

**4.5. ПОДИЗПЪЛНИТЕЛИ**

**4.6. ДЕКЛАРИРАНЕ НА ЛИЧНО СЪСТОЯНИЕ И СЪОТВЕТСТВИЕ С КРИТЕРИИТЕ ЗА ПОДБОР**

**4.7. ДОПЪЛНИТЕЛНИ УКАЗАНИЯ ПРИ ПОПЪЛВАНЕ НА еЕЕДОП**

**4.8. ПРЕДСТАВЯНЕ НА еЕЕДОП**

**РАЗДЕЛ V.КРИТЕРИИ ЗА ВЪЗЛАГАНЕ НА ПОРЪЧКАТА**

**РАЗДЕЛ VІ. ИЗИСКВАНИЯ КЪМ ДОКУМЕНТИТЕ ЗА УЧАСТИЕ В ПРОЦЕДУРАТА**

**6.1 ОБЩИ ИЗИСКВАНИЯ**

**6.2 ДОКУМЕНТИ ЗА УЧАСТИЕ**

**6.3 ИЗИСКВАНИЯ КЪМ ДОКУМЕНТИТЕ**

**6.4 ПОДАВАНЕ**

**6.5 МЯСТО И СРОК ЗА ПОДАВАНЕ НА ДОКУМЕНТИТЕ ЗА УЧАСТИЕ В ПРОЦЕДУРАТА**

**РАЗДЕЛ VІІ.РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ**

**7.1 ОТВАРЯНЕ НА ОФЕРТИТЕ**

**7.2 ДЕЙСТВИЯ НА КОМИСИЯТА ПРИ ОТВАРЯНЕ НА ОФЕРТИТЕ**

**7.3 ПОДБОР НА УЧАСТНИЦИТЕ.РАЗГЛЕЖДАНЕ И ОЦЕНКА НА ТЕХНИЧЕСКИТЕ ПРЕДЛОЖЕНИЯ**

**7.4 ОТВАРЯНЕ НА ЦЕНОВИТЕ ОФЕРТИ**

**7.5 ОЦЕНКА НА ОФЕРТИТЕ И КЛАСИРАНЕ НА УЧАСТНИЦИТЕ**

**РАЗДЕЛ VІІІ. ГАРАНЦИЯ ЗА ИЗПЪЛНЕНИЕ.СКЛЮЧВАНЕ НА ДОГОВОР ЗА ОБЩЕСТВЕНАТА ПОРЪЧКА**

**8.1 ГАРАНЦИЯ ЗА ИЗПЪЛНЕНИЕ**

**8.2** **СКЛЮЧВАНЕ НА ДОГОВОР ЗА ОБЩЕСТВЕНАТА ПОРЪЧКА**

**РАЗДЕЛ ІХ ДРУГИ УКАЗАНИЯ**

**РАЗДЕЛ Х ДРУГИ**

**1.Решение за откриване на процедурата № ....../....06.2020г.Обявление за обществената поръчка.**

**2. За обособена позиция № 2 -** Списък на необходимите съоръжения с повишена опасност за 2020г. на ПТП-София-Пр. №1,Списък на необходимите съоръжения с повишена опасност за 2020г. на ПТП-Пловдив - Пр. № 2 и Списък на необходимите съоръжения с повишена опасност за 2020г. ПТП-ГО - Пр. № 3;

**3. За обособена позиция № 2 – Минимални изисквания и Технически изисквания**

**4.** Проект на договор – **Приложение № 4.2-4.3**;

**5. За обособена позиция № 3 -** Списък на необходимите повдигателни съоръжения за 2020г. на ПТП-София-Пр. № 1, Списък на необходимите повдигателни съоръжения за 2020г. на ПТП-Пловдив-Пр. № 2 и Списък на необходимите повдигателни съоръжения за 2020г. на ПТП-Горна Оряховица-Пр. №3.

**6. За обособена позиция № 3 - Минимални изисквания и Технически изисквания;**

**7. Указания и изисквания към участниците за подготовка на офертата за участие, със следното съдържание.**

**ОБРАЗЦИ :**

**1.** Образец наопис на представените документи – Образец № 1;

**2.** Образец за единния европейски документ за обществени поръчки / ЕЕДОП/ – Образец № 2;

**3.** Образец натехническо предложение – Образец № 3.2-3.3;

**4.** Образец наценово предложение– Образец № 4.2-4.3;

**5.** Образец надекларация по Закона за мерките срещу изпирането на пари (ЗМИП)

– Образец № 5;

6. Образец надекларация за отсъствие на обстоятелства по чл. 3, т. 8 и чл. 4 от Закона за икономическите и финансови отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици - Образец № 6;

7. Образец надекларация по чл. 69 от Закона за противодействие на корупцията и за отнемане на незаконно придобитото имущество - Образец № 7.

**РАЗДЕЛ І. ОПИСАНИЕ НА ОБЩЕСТВЕНАТА ПОРЪЧКА**

**1**.1. ОБЕКТ НА ОБЩЕСТВЕНАТА ПОРЪЧКА

Обществената поръчка е „услуга” по смисъла на чл. 3, ал. 1, т. 3 от ЗОП.

1.2. ОПИСАНИЕ НА ПРЕДМЕТА НА ПОРЪЧКАТА

Предмет на обществената поръчка: **„Провеждане на годишен технически преглед на повдигателните съоръжения, съоръженията под налягане и газоразпределителните инсталации и осъществяване на абонаментно сервизно обслужване и поддържане на повдигателни съоръжения, използвани в „БДЖ-Товарни превози” ЕООД от лицензирани лица, получили удостоверение за това от председателя на ДАМТН, за срок от една година”** .

Общественатата поръчка е делима на три обособени позиции, както следва:

* **обособена позиция № 1 - „Провеждане на годишен технически преглед на повдигателните съоръжения, съоръженията под налягане и газоразпределителните инсталации, използвани в „БДЖ-Товарни превози” ЕООД, от регионалните отдели на Инспекция за държавен технически надзор за период от една година” с прогнозна стойност 3 925.00 лева без ДДС;**
* **обособена позиция № 2 - „Провеждане на годишен технически преглед на повдигателните съоръжения, съоръженията под налягане и газоразпределителните инсталации, използвани в „БДЖ-Товарни превози” ЕООД, от лица, притежаващи лицензия, издадена от председателя на ДАМТН за осъществяване на технически надзор на средства с повишена опасност, за период от една година” с прогнозна стойност 19 080.00 лева без ДДС;**
* **обособена позиция № 3 - „Осъществяване на aбонаментно сервизно обслужване и поддържане на повдигателни съоръжения, използвани в „БДЖ-Товарни превози” ЕООД, от лицензирани лица, получили удостоверение от председателя на ДАМТН, за срок от една година” с прогнозна стойност 36 132.00 лева без ДДС.**

На основание чл. 21, ал.6 от ЗОП във връзка с чл. 20, ал. 4, т. 3 от ЗОП, обособена позиция № 1 е възложена без сключване на писмен договор, на стойност, ненадвишаваща 3 925,00 лв. без ДДС. Обособените позиции № 2 и № 3 ще бъдат възложени чрез настоящата процедура "Публично състезание", на основание чл. 178 от ЗОП.Оферти за обособена позиция № 1 не се подават.

CPV кодът на обществената поръчка е 71630000 / Услуги по технически изпитвания и контрол/ 50610000 / Услуги по ремонт и поддържане на съоръженията за безопасност/.

1.3. ОБЕМ НА ПОРЪЧКАТА

В предмета на обществената поръчка се включва провеждане на годишен технически преглед на повдигателните съоръжения, съоръженията под налягане и газоразпределителните инсталации и осъществяване на абонаментно сервизно обслужване и поддържане на повдигателни съоръжения, използвани в „БДЖ-Товарни превози” ЕООД от лицензирани лица, получили удостоверение за това от председателя на ДАМТН, които са посочени за обособена позиция № 1 в Списък на съоръжения с повишена опасност за преглед пред регионалните отдели на „ДАМТН” за 2020г., за обособена позиция № 2 в Списък на необходимите съоръжения с повишена опасност за 2020г. на ПТП-София-Пр. №1, Списък на необходимите съоръжения с повишена опасност за 2020г. на ПТП-Пловдив - Пр. № 2 и Списък на необходимите съоръжения с повишена опасност за 2020г. ПТП-ГО - Пр. № 3 и за обособена позиция № 3 в Списък на необходимите повдигателни съоръжения за 2020г. на ПТП-София-Пр. № 1, Списък на необходимите повдигателни съоръжения за 2020г. на ПТП-Пловдив-Пр. №2 и Списък на необходимите повдигателни съоръжения за 2020г. на ПТП-Горна Оряховица-Пр. №3.

1.4. ВЪЗЛОЖИТЕЛ

Възложител на настоящата обществена поръчка е Управителят и Прокуриста на "БДЖ Товарни превози" ЕООД, който е секторен възложител по смисъла на чл. 5, ал. 4 от Закона за обществени поръчки /ЗОП/ във връзка с чл. 123, т. 4 от ЗОП. Възложителят взема решение за откриване на процедурата за възлагане на обществена поръчка, с което одобрява документацията за обществената поръчка.

1.5. СРОК И МЯСТО НА ИЗВЪРШВАНЕ НА УСЛУГАТА

Срокът на договора е 1 /една/ година, считано от датата на подписването му.

Мястото на извършване на услугата е на територията на Република България, като адресите за обособена позиция № 1 са посочени в Списък на съоръжения с повишена опасност за преглед пред регионалните отдели на „ДАМТН” за 2020г. - Приложение № 1, за обособена позиция № 2 са посочени в Списък на необходимите съоръжения с повишена опасност за 2020г. на ПТП-София-Пр. №1, Списък на необходимите съоръжения с повишена опасност за 2020г. на ПТП-Пловдив - Пр. № 2 и Списък на необходимите съоръжения с повишена опасност за 2020г. ПТП-ГО - Пр. № 3 и за обособена позиция № 3 в Списък на необходимите повдигателни съоръжения за 2020г. на ПТП-София-Пр. № 1, Списък на необходимите повдигателни съоръжения за 2020г. на ПТП-Пловдив-Пр. № 2 и Списък на необходимите повдигателни съоръжения за 2020г. на ПТП-Горна Оряховица-Пр. № 3.

1.6. СРОК НА ВАЛИДНОСТ НА ОФЕРТИТЕ

Срокът на валидност на офертите за съответната обособена позиция трябва да бъде не по-кратък от 4 (четири) месеца, съгласно т.1У.2.6) от Обявлението за поръчка - комунални услуги и започва да тече от датата, следваща датата, определена за краен срок за получаване на оферти.

Възложителят може да поиска от участниците да удължат срока на валидност на офертите си до сключване на договор.

Участник, който е представил оферта за съответната обособена позиция с по-кратък срок на валидност от 4 (четири) месеца ще бъде отстранен от участие в процедурата за възлагане на настоящата обществена поръчка.

Участник, който откаже да удължи срока на валидност на офертата си след отправяне на покана от страна на Възложителя в определения в поканата срок, ще бъде отстранен от участие в процедурата за възлагане.

1.7. ПРОГНОЗНА СТОЙНОСТ НА ПОРЪЧКАТА. ФИНАНСИРАНЕ. ПЛАЩАНЕ

Общата прогнозна стойност на обществената поръчка с предмет: **„Провеждане на годишен технически преглед на повдигателните съоръжения, съоръженията под налягане и газоразпределителните инсталации и осъществяване на абонаментно сервизно обслужване и поддържане на повдигателни съоръжения, използвани в „БДЖ-Товарни превози” ЕООД от лицензирани лица, получили удостоверение за това от председателя на ДАМТН, за срок от една година”** е в размер на **59 137.00** (петдесет и девет хиляди сто тридесет и седем) **лева без ДДС, както следва:**

* **3 925.00 лева без ДДС за обособена позиция № 1 - „Провеждане на годишен технически преглед на повдигателните съоръжения, съоръженията под налягане и газоразпределителните инсталации, използвани в „БДЖ-Товарни превози” ЕООД, от регионалните отдели на Инспекция за държавен технически надзор за период от една година” с прогнозна стойност.** На основание чл. 21, ал.6 от ЗОП във връзка с чл. 20, ал. 4, т. 3 от ЗОП, обособена позиция № 1 е възложена без сключване на писмен договор**;**
* **19 080,00** **лева без ДДС за обособена позиция № 2 - „Провеждане на годишен технически преглед на повдигателните съоръжения, съоръженията под налягане и газоразпределителните инсталации, използвани в „БДЖ-Товарни превози” ЕООД, от лица, притежаващи лицензия, издадена от председателя на ДАМТН за осъществяване на технически надзор на средства с повишена опасност, за период от една година”;**

* **36 132,00 лева без ДДС за обособена позиция № 3 - „Осъществяване на aбонаментно сервизно обслужване и поддържане на повдигателни съоръжения, използвани в „БДЖ-Товарни превози” ЕООД, от лицензирани лица, получили удостоверение от председателя на ДАМТН, за срок от една година”.**

Финансирането на обществената поръчка е със средства на Възложителя.

Всички разплащания по договора за изпълнение на обществената поръчка ще се извършват в съответствие и по реда, посочени в проекта на договора- Приложение № 4.

Участник, чието ценово предложение за изпълнение на горепосочената обществена поръчка надхвърля прогнозната стойност , се отстранява от участие в процедурата.

1.8. ВЪЗМОЖНОСТ ЗА ПРЕДСТАВЯНЕ НА ВАРИАНТИ В ОФЕРТИТЕ

Няма възможност за представяне на варианти в офертите.

1.9. РАЗХОДИ ЗА ПОДГОТОВКА НА ОФЕРТИТЕ И УЧАСТИЕ В ПРОЦЕДУРАТА

Разходите за изготвяне на офертите за участие в процедурата са за сметка на участниците. Възложителят не участва в тези разходи, независимо от начина на провеждане или изхода на процедурата.

1.10. УСЛОВИЯ ЗА ПОЛУЧАВАНЕ НА ДОКУМЕНТАЦИЯТА. KОРЕСПОНДЕНЦИЯ

Документацията за настоящата обществена поръчка е публикувана профила на купувача на интернет адрес: <https://bdzcargo.bdz.bg/bg/proceduri-po-zop/provejdane-na-godishen-tehnicheski-pregled-na-povdigatelnite-suorujeniia-suorujeniiata-pod-naliagane-i.html>, откъдето е достъпна безплатно и неограничено в електронен вид.

**РАЗДЕЛ ІІ. ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА**

При изпълнение на обществената поръчка следва да се спазват всички изисквания на Възложителя, посочени в настоящата документация.

При изпълнение на поръчката Изпълнителят е длъжен да спазва всички нормативни изисквания, свързани с данъци и осигуровки, закрила на заетостта и условията на труд, които са в сила в Република България, и които са приложими към предоставяните услуги.

Информацията за изискванията, свързани с данъци и осигуровки, може да бъде получена от НАП.

Информацията относно условията за закрила на заетостта и условията на труд може да бъде получена от ИА „Главна инспекция по труда".

**РАЗДЕЛ III. ИЗИСКВАНИЯ КЪМ УЧАСТНИЦИТЕ В ПРОЦЕДУРАТА**

**1. УСЛОВИЯ ЗА УЧАСТИЕ В ПРОЦЕДУРАТА**

1.1 В процедурата за възлагане на обществена поръчка могат да участват български или чуждестранни физически или юридически лица или техни обединения, както и всяко друго образувание, което има право да изпълнява услугата, съгласно законодателството на държавата, в която е установено. Участникът не може да бъде отстранен от процедурата за възлагане на обществена поръчка на основание на неговия статут или правната му форма, когато той или участниците в обединението имат право да предоставят съответната услуга в държавата членка, в която са установени.

Подаването на офертата задължава участниците да приемат напълно всички изисквания и условия, посочени в тази документация, при спазване на ЗОП и другите нормативни актове, свързани с изпълнението на предмета на поръчката. Поставянето на различни от тези условия и изисквания от страна на участника ще доведе до отстраняването му.

Свързани лица по смисъла на § 2, т. 45 от доп. разпоредби на ЗОП във вр. с § 1, т. 13 и т.14 от ДР на Закона за публично предлагане на ценни книжа не могат да бъдат самостоятелни участници в една и съща процедура.

*"Свързани лица" са:*

*а) лицата, едното от които контролира другото лице или негово дъщерно дружество;*

*б) лицата, чиято дейност се контролира от трето лице;*

*в) лицата, които съвместно контролират трето лице;*

*г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.*

*„Контрол " е налице, когато едно лице:*

*а) притежава, включително чрез дъщерно дружество или по силата на споразумение  
с друго лице, над 50 на сто от броя на гласовете в общото събрание на едно дружество или друго юридическо лице; или*

*б) може да определя пряко или непряко повече от половината от членовете на  
управителния или контролния орган на едно юридическо лице; или*

*в) може по друг начин да упражнява решаващо влияние върху вземането на решения  
във връзка с дейността на юридическо лице.*

Всеки участник има право да представи само една оферта, като посочва обособената позиция, за която участва, като не се допускат варианти.

До изтичането на срока за подаване на оферта, всеки участник в процедурата може да промени, допълни или да оттегли офертата си.

Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

**2. ОБЕДИНЕНИЕ**

Възложителят не поставя каквито и да е изисквания относно правната форма, под която обединението ще участва в процедурата за възлагане на поръчката.

При участие на обединения, които не са юридически лица, съответствието с критериите за подбор се доказва от обединението - участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

Когато участникът в процедурата е обединение, което не е юридическо лице, към офертата за участие се представя копие на документ, от който да е видно правното основание за създаване на обединението. В документът за създаване на обединението следва по безусловен начин да се удостовери, че участниците в обединението поемат солидарна отговорност за участието в обществената поръчка и за периода на изпълнение на договора.

Като минимално съдържание договорът задължително трябва да съдържа следната информация във връзка с конкретната обществена поръчка:

* Правата и задълженията на участниците в обединението;
* Разпределението на отговорността между членовете на обединението;
* Дейностите, които ще изпълнява всеки член на обединението.

Когато участникът е обединение, което не е юридическо лице, следва да бъде определен и посочен партньор, който да представлява обединението за целите на настоящата обществена поръчка.

В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата.

Когато определеният изпълнител е неперсонифицирано обединение на физически и/или юридически лица и Възложителят не е предвидил в обявлението изискване за създаване на юридическо лице, договорът за обществена поръчка се сключва, след като изпълнителят представи пред Възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено (чл. 70 от Правилника за прилагане на ЗОП).

Лице, което участва в обединение, не може да подава самостоятелна оферта. В процедурата за възлагане на обществената поръчка едно физическо или юридическо лице може да участва само в едно обединение.

Не се допуска промяна в състава на обединението след изтичане на срока за подаване на офертите за участие в процедурата за възлагане на настоящата обществена поръчка, като всяка извършена такава е основание за отстраняване на участника.

**3. ЛИЧНО СЪСТОЯНИЕ НА УЧАСТНИЦИТЕ**

**Информация относно личното състояние на участниците се посочва в електронния Единен европейски документ за обществени поръчки (еЕЕДОП).**

3.1. Възложителят отстранява от участие в процедурата за възлагане на обществена поръчка участник, за когото са налице основанията по чл. 54, ал. 1, т.1-7 и чл. 55, ал. 1, т. 1 и т. 5 от ЗОП, възникнали преди или по време на процедурата - информацията относно личното състояние се посочва в Част III: Основания за изключване от еЕЕДОП.

3.1.1. Обстоятелствата по чл. 54, ал. 1, т.1-7 от ЗОП, са както следва:

За участник, който:

а) е осъден с влязла в сила присъда по чл. 253 - 260, чл. 301 - 307, чл. 321, 321а и чл. 352-353е от Наказателния кодекс (НК);

б) е осъден с влязла в сила присъда, за престъпление, аналогично на тези по т.1, в друга държава членка или трета страна - чл. 54, ал. 1, т.2 от ЗОП;

в) има задължения за данъци и задължителни осигурителни вноски по смисъла на чл. 162, ал. 2,т. 1 от Данъчно-осигурителния процесуален кодекс и лихвите по тях към държавата или към общината по седалището на Възложителя и на кандидата или участника, или аналогични задължения, съгласно законодателството на държавата, в която кандидатът или участникът е установен, доказани с влязъл в сила акт на компетентен орган- чл. 54, ал. 1, т.3 от ЗОП ;

г) е налице неравнопоставеност в случаите по чл.44, ал. 5 от ЗОП- чл. 54, ал. 1, т.4 от ЗОП;

д) е установено, че (чл.54, ал.1, т.5 от ЗОП):

- е представил документ с невярно съдържание, с който се доказва декларирана липса на основания за отстраняване или декларираното изпълнение на критериите за подбор;

- не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

е) е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която участникът е установен;

ж) е налице конфликт на интереси по смисъла на §2, т.21 от ДР на ЗОП, който не може да бъде отстранен - чл. 54, ал.1, т.7 от ЗОП.

3.1.2. Основанията по т. 3.1.1 б. „а", „б" и „ж" се отнасят за лицата, които представляват участника и за членовете на неговите управителни и надзорни органи, съгласно регистъра, в който е вписан участникът, ако има такъв , или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв , или документите, удостоверяващи правосубектността му.Когато участникът или юридическото лице в състава на негов контролен или управителен орган се представлява от физическо лице по пълномощие, основанията се отнасят и за това физическо лице.

*Забележка:* Лицата, които представляват участника и лицата, които са членове на управителни и надзорни органи на участника са, както следва;

а) при събирателно дружество - лицата по чл. 84, ал. 1 и чл. 89, ал. 1 от Търговския  
закон;

б) при командитно дружество - неограничено отговорните съдружници по чл. 105 от  
Търговския закон;

в) при дружество с ограничена отговорност - лицата по чл. 141, ал. 2 от Търговския  
закон, а при еднолично дружество с ограничена отговорност - лицата по чл. 147, ал.  
1 от Търговския закон;

г) при акционерно дружество - лицата по чл. 241, ал. 1, чл. 242, ал. 1 и чл. 244, ал. 1 от  
Търговския закон;

д)при командитно дружество с акции - лицата по чл. 256 от  
Търговския закон;

е) при едноличен търговец - физическото лице - търговец;

ж) при клон на чуждестранно лице - лицето, което управлява и представлява клона или  
има аналогични права съгласно законодателството на държавата, в която клонът е  
регистриран;

з)при кооперациите – лицата по чл. 20, ал. 1 и чл. 27 , ал. 1 от Закона за кооперациите;

и) при сдружения- членовете на управителния съвет по чл. 30, ал.1 от Закона за юридическите лица с нестопанска цел или управителя, в случаите по чл. 30, ал. 3 от Закона за юридическите лица с нестопанска цел;

й) при фондациите – лицата по чл. 35, ал. 1 от Закона за юридическите лица с нестопанска цел;

к) в случаите по б. "а" - "ж" и прокуристите, когато има такива;

л) за чуждестранните лица – лицата , които представляват, управляват и контролират участника съгласно законодателството на държавата , в която са установени.

В случаите по буква "к" и "л", когато лицето има повече от един прокурист, декларацията се подава само от прокуриста, в чиято представителна власт е включена територията на Р. България /лицата по чл. 40 от Правилника за прилагане на Закона за обществени поръчки /ППЗОП/.

3.1.3 Отстранява се участник в процедурата - обединение от физически и/или юридически лица, когато за член на обединението е налице някое от посочените по т. 3.1.1 и т. 3.1.5 основания за отстраняване.

3.1.4 Основанията за отстраняване по т. 3.1.1, б. "а" и б. "б" по-горе се прилагат до изтичане на пет години от влизането в сила на присъдата, освен ако в нея е посочен друг срок, а тези по т. 3.1.1, б. "д", обстоятелство първо и т. 3.1.1, б. "е" - три години от датата на настъпване на обстоятелствата, освен ако в акта, с който е установено обстоятелството, е посочен друг срок.

3.1.5 Обстоятелството по чл. 55, ал. 1, т. 1 от ЗОП се отнася за участник, който е:

Обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че кандидатът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

3.1.6 Участникът /икономическия оператор/, представя информация (декларира ) липсата на обстоятелствата по т. 3.1.1 и по т. 3.1.5 с попълване в еЕЕДОП, както следва:

* В част ІІІ, Раздел А: Основания , свързани с наказателни процедури, участникът следва да предостави информация относно наличието/липсата на присъди за следните престъпления:

1. Участие в престъпна организация – по чл. 321 и 321а от НК;

2. Корупция – по 301-307 от НК;

3. Измама – по чл. 209 -213 от НК;

4. Терористични престъпления или престъпления, които са свързани с терористични дейности – по чл. 108а, ал.1 от НК;

5. Изпиране на пари или финансиране на тероризъм – по чл. 253, 253а или 253б от НК и по чл. 108а, ал.2 от НК;

6. Детски труд и други форми на трафик на хора – по чл. 192а или 159а-159г от НК.

В случай, че за участник е издадена присъда за някое от посочените престъпления, той трябва да посочи отговор „Да”, независимо че е възможно да е реабилитиран. В този случай се описват:

- Фактическо и правно основание за постановяване на присъдата и датата на влизането й в сила;

- Срокът на наложеното наказание.

Участникът посочва информация за престъпления, аналогични на описаните, когато е осъден в друга държава членка на ЕС или трета страна.

* За обстоятелствата по чл. 54, ал.1 , т.3 от ЗОП, се попълва част ІІІ:Основания за изключване, б. Б: Основания, свързани с плащането на данъци или социалноосигурителни вноски от еЕЕДОП.
* За обстоятелствата по чл. 54, ал. 1,т.6 от ЗОП, чл.54, ал.1,т.7 от ЗОП, чл.55, ал.1, т.1 и т.5 от ЗОП, както и обстоятелствата по чл. 54, ал.1, т.1 от ЗОП, свързани с престъпленията по чл. 172 и чл. 352-353е от НК, се попълва част ІІІ: Основания за изключване, б. В: Основания, свързани с несъстоятелност, конфликти на интереси или професионални нарушения от еЕЕДОП.
* За обстоятелствата по чл. 54, ал.1 , т.1 от ЗОП, свързани с престъпления по чл. 194-208, чл.213а-217, чл.219-252 и чл.254а-260 от НК (посочва се информация и за аналогични престъпления, когато лицата са осъдени в друга държава членка или трета страна ), се попълва част ІІІ: Основания за изключване, б. Г: Други основания за изключване , които могат да бъдат предвидени в националното законодателство на възлагащия орган или възложителя на държава членка.

*Забележка:* Основанията по чл. 54, ал. 1, т. 1, т.2 и т. 7 от ЗОП се отнасят за лицата по чл. 40 от Правилника за прилагане на Закона за обществени поръчки /ППЗОП/,а основанията по чл.54, ал.1, т.3, т.5, т.6 и чл.55, ал.1,т.1 от ЗОП се отнасят за представляващия участника, като същите се посочват в част ІІІ, раздел А,Б,В и Г от еЕЕДОП.В част ІІІ раздел Г от еЕЕДОП, в полето „Прилагат ли се специфичните национални основания за изключване”, при липса на основания, участникът отбелязва отговор „не”. При отговор „да” участникът трябва да посочи конкретното обстоятелство.

Когато лицата по чл. 54, ал.2 и 3 от ЗОП са повече от едно и за тях няма различие в обстоятелствата по чл. 54, ал.1, т.1,2 и 7 и чл. 55, ал.1, т.1 от ЗОП, еЕЕДОП може да се подпише само от едно от тези лица, в случай че подписващия разполага с информация за достоверността на декларираните обстоятелства по отношение на останалите задължени лица.

Когато е налице необходимост от защита на личните данни при различие в обстоятелствата, свързани с личното състояние на лицата по чл.54, ал.2 и 3 от ЗОП, информацията относно изискванията по чл. 54, ал.1, т. 1, 2 и 7 и чл. 55, ал. 1, т. 5 от ЗОП се попълва в отделен ЕЕДОП, пописан от съответното лице.

В еЕЕДОП могат да се съдържат и обстоятелствата по чл. 54, ал.1, т. 3-6 и чл.55, ал.1, т.1-4 от ЗОП, както и тези, свързани с критериите за подбор, ако лицето, което го подписва може самостоятелно да представлява съответния стопански субект.

Когато документи, свързани с участие в обществени поръчки, се подават от лице, което представлява участника по пълномощие, в еЕЕДОП се посочва информация относно обхвата на представителната му власт.

3.2. Други основания за отстраняване:

3.2.1 Възложителят ще отстрани от участие в процедурата:

- наличие на свързаност, по смисъла на § 2, т. 45 от доп. разпоредби на ЗОП във връзка с §1, т.13 и т.14 от доп. разпоредби на Закона за публично предлагане на ценни книжа, между участници в конкретната процедура (чл. 107, т. 4 от ЗОП);

- обстоятелства по чл. 69 от Закона за противодействие на корупцията и за отнемане на незаконно придобитото имущество (ЗПКОНПИ);

- наличие на обстоятелство по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (ЗИФОДРЮПДРКЛТДС), в случай че:

е дружество, регистрирано в юрисдикция с преференциален данъчен режим съгласно §1, т. 64 от Доп. Разпоредби на Закона за корпоративно подоходно облагане (ДР на ЗКПО) и не попада в изключенията по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (ЗИФОДРЮПДРКЛТДС);

ако е контролиран ( по смисъла на §1, т. 5 от ЗИФОДРЮПДРКЛТДС) от дружество, регистрирано в юрисдикция с преференциален данъчен режим съгласно §1, т. 64 от ДР на ЗКПО, включително чрез гражданско дружество/консорциум, в което участва дружеството, регистрирано в юрисдикция с преференциален данъчен режим съгласно §1, т. 64 от ДР на ЗКПО и не попада в изключенията по чл. 4 от ЗИФОДРЮПДРКЛТДС

и/или

попада в изключенията по чл. 4 от ЗИФОДРЮПДРКЛТДС, но обстоятелствата по чл. 6, ал.1,2 и 3 не са вписани в търговския регистър:

и/или

във основа на неверни данни е приложено изключение по чл. 4 от ЗИФОДРЮПДРКЛТДС.

*Забележка:* На основание чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (ЗИФОДРЮПДРКЛТДС), нямат право да участват в процедурата – пряко и/или косвено дружества, регистрирани в юрисдикции с преференциален данъчен режим или контролираните от тях лица.

Липсата на обстоятелствата, свързани със специфичните национални основания за отстраняване, участникът декларира в Част ІІІ буква „Г" от електронния Единен европейски документ за обществени поръчки (еЕЕДОП), в полето „Прилагат ли се специфични национални основания за изключване”, отбелязвайки отговор „не”.При отговор „да” участникът трябва да посочи конкретното обстоятелство, а при изключения по чл. 4 от ЗИФОДРЮПДРКЛТДС се посочва конкретното изключение.

3.2.2 Участник, който не отговаря на поставените критерии за подбор или не изпълни друго условие, посочено в обявлението за обществена поръчка, поканата за потвърждаване на интерес или в покана за участие в преговори, или в документацията.

3.2.3 Участник, който е представил оферта, която не отговаря на:

а) Предварително обявените условия за изпълнение на поръчката и на условията за представяне, включително за форма, начин и срок;

б) Правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в Приложение № 10 от ЗОП.

в)участник, подал заявление за участие или оферта, които не отговарят на условията за представяне, включително за форма, начин, срок и валидност;

г ) участник , който е нарушил забрана по [чл. 101, ал. 9](https://web.apis.bg/p.php?i=2752471#p39465023) или [10](https://web.apis.bg/p.php?i=2752471#p39465023).

3.2.4 Участник, който не е представил обосновката по чл. 72, ал. 1 от ЗОП или чиято оферта не е приета съгласно чл.72, ал. 3-5 от ЗОП;

3.2.5 Участници, които са свързани лица по смисъла на § 2, т. 45 от доп. разпоредби на ЗОП ;

3.2.6 Участник, който представи оферта с по-кратък срок на валидност от определения в т. 1.6 от Документацията за участие и който откаже да удължи срока на валидност на офертата си след отправяне на покана от страна на Възложителя в определения в поканата срок, ще бъде отстранен от участие в процедурата за възлагане;

3.2.7 Участник, чието ценово предложение за изпълнение на обществената поръчка надхвърля прогнозната стойност се отстранява от участие в процедурата.

3.3 Мерки за доказване на надеждност от участниците, доказване липса на основание за отстраняване (чл. 56, ал. 1 от ЗОП).

3.3.1 При наличие на основание за отстраняване от процедурата по т. 3.1.1 и т. 3.1.5 от настоящия раздел, съответния участник има право да представи доказателства, че е предприел мерки, които гарантират неговата надеждност, като може да докаже съответно, че е:

(а погасил задълженията по т. 3.1.1, б. „в”, включително начислените лихви и/или глоби или че те са разсрочени, отсрочени или обезпечени;

(б платил или е в процес на изплащане на дължимото обезпечение на всички вреди, настъпили в резултат от извършеното от него престъпление или нарушение;

(в изяснил изчерпателно фактите и обстоятелствата , като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения;

(г е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.

3.3.2 Като доказателства за надеждността на участника се представят следните документи:

* По отношение на обстоятелството по т. 3.3.1 , б „а” и „б” (чл. 56, ал. 1, т. 1 и т. 2 от ЗОП)- документ за извършено плащане или споразумение , или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимото обезщетение;
* По отношение на обстоятелството по т. 3.3.1 , б „в” (чл. 56, ал. 1, т. 3 от ЗОП) - документ от съответния компетентен орган за потвърждаване на дължимото обезщетение;
* По отношение на обстоятелството по т. 3.3.1 , б „г” (чл. 56, ал. 1, т. 4 от ЗОП) - документ от съответния компетентен орган за потвърждаване на описаните обстоятелства.

3.3.3 Няма право да се ползва от възможността по т. 3.3.1 участник, който с влязла в сила присъда или друг акт съгласно законодателството на държава, в която е произнесена присъда или е издаден актът, е лишен от право да участва в процедури за обществени поръчки или концесии, за срока , определен с присъдата/акта.

3.3.4 Възложителят ще прецени предприетите от участника мерки, като вземе предвид тежестта и конкретните обстоятелства, свързани с престъплението/нарушението. Когато приеме, че предприетите от участника мерки са достатъчни, за да се гарантира неговата надеждност, възложителят няма да го отстрани от процедурата.

3.3.5 В решението за класиране, съответно за прекратяване на процедурата Възложителят ще изложи мотиви за приемане или отхвърляне на предприетите от участника мерки за доказване на надеждност и представените за това доказателства, ако е приложимо.

3.3.6 Когато преди подаване на офертата участник е предприел мерки за доказване на надеждност по т. 3.3.1 (чл. 56 от ЗОП), тези мерки се описват в еЕЕДОП в полето свързано със съответното обстоятелство и се прилагат доказателства за описаните мерки.

**РАЗДЕЛ IV. КРИТЕРИИ ЗА ПОДБОР НА УЧАСТНИЦИТЕ. МИНИМАЛНИ ИЗИСКВАНИЯ И ДОКУМЕНТИ ЗА ДОКАЗВАНЕ**

При участие на обединения, които не са юридически лица, съответствието с критериите за подбор се доказва от обединението-участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**1. ИЗИСКВАНИЯ КЪМ ИКОНОМИЧЕСКОТО И ФИНАНСОВО СЪСТОЯНИЕ НА УЧАСТНИЦИТЕ ЗА ОБОСОБЕНА ПОЗИЦИЯ № 2 И ОБОСОБЕНА ПОЗИЦИЯ № 3.**

Възложителят не поставя изисквания за икономическо и финансово състояние на участниците.

**2. ИЗИСКВАНИЯ ОТНОСНО ГОДНОСТТА (ПРАВОСПОСОБНОСТТА) ЗА УПРАЖНЯВАНЕ НА ПРОФЕСИОНАЛНА ДЕЙНОСТ НА УЧАСТНИЦИТЕ ЗА ОБОСОБЕНА ПОЗИЦИЯ № 2 И ОБОСОБЕНА ПОЗИЦИЯ № 3.**

Изисквания на възложителя за обособена позиция № 2

1.1 Участникът е необходимо да представи валидна лицензия, издадена от председателя на ДАМТН за осъществяване на технически надзор на средствата с повишена опасност,на основание чл. 34а, ал.1, т.1 от ЗТИП.Лицензиите да са за: повдигателни съоръжения, товарозахранващи приспособления,стационарни метални съдове, на които произведението от обема в литри и налягането в мегапаскали е по-голямо от числото 100, парни и водогрейни котли.Участникът доказва съответствието с това изискване като попълва част ІV Критерии за подбор, раздел А: Годност, "Вписване в съответния професионален регистър от еЕЕДОП. Посочва се № на лицензията, дата на издаване, валидност, web-адрес, на който може да бъде намерена посочената информация. Доказателството се представя от участника в хода на процедурата, съгласно чл.67, ал.5 от ЗОП или преди сключване на договор, съгл. чл.112, ал.1, т. 2 от ЗОП. Копието на лицензията, да бъде заверено с печат на дружеството и с подпис от лицето, което го представлява или упълномощено от него лице.

Изисквания на възложителя за обособена позиция № 3

1.2 Участникът да притежава валидно копие на удостоверение от Държавна агенция за метрологичен и технически надзор /ДАМТН/ за извършване на дейността за ремонт на повдигателни съоръжения.

Участникът декларира съответствието с това изискване като попълва Част ІV- Критерии за подбор, раздел А: Годност „Вписване в съответния професионален регистър” от еЕЕДОП. Посочва се номера на удостоверението, дата на издаване, валидност, web-адрес, на който може да бъде намерена посочената информация. Доказателството се представя от участника в хода на процедурата, съгласно чл. 67, ал.5 от ЗОП, или преди сключването на договор, съгласно чл. 112, ал. 1, т. 2 от ЗОП. Копието на удостоверението, да бъде заверено с печат на дружеството и с подпис от лицето, което го представлява или от упълномощено от него лице.

**3. ИЗИСКВАНИЯ КЪМ ТЕХНИЧЕСКИТЕ И ПРОФЕСИОНАЛНИ СПОСОБНОСТИ НА УЧАСТНИЦИТЕ.**

Изисквания на възложителя за обособена позиция № 2

3.1.Участникът да е изпълнил мин. две услуги с предмет, идентичен с този на поръчката за последните 3г., считано от датата на подаване на офертата.Изпълнена е тази услуга, чието изпълнение е приключило в рамките на посочения период, независимо от датата на възлагане.Участникът декларира съответствието с това изискване в част ІV:"Критерии за подбор", раздел В:"Технически и професионални способности", "За поръчки за услуги:Извършени услуги от конкретен вид" от еЕЕДОП, попълвайки списък на услугите с посочване на стойностите, датите и получателите.Доказателството се представя под ф-мата на удостоверение за добро изпълнение/или еквивалентен док./ или чрез посочване на публичен регистър, в който е публикувана информацията за услугата, в хода на процедурата,съгл. чл.67, ал.5 от ЗОП, или преди сключване на договор, съгл. чл.112, ал.1,т.2 от ЗОП.Списъкът се представя в оригинал, а документите за извършената услуга в копия, заверено от участника с подпис и печат и гриф "Вярно с оригинала".

Изисквания на възложителя за обособена позиция № 3

3.2.Участникът да е изпълнил мин. две услуги с предмет, идентичен с този на поръчката за последните 3г., считано от датата на подаване на офертата. Изпълнена е тази услуга, чието изпълнение е приключило в рамките на посочения период, независимо от датата на възлагане.Участникът декларира съответствието с това изискване в част ІV: "Критерии за подбор", раздел В: "Технически и професионални способности", "За поръчки за услуги:Извършени услуги от конкретен вид" от еЕЕДОП, попълвайки списък на услугите с посочване на стойностите, датите и получателите.Доказателството се представя под формата на удостоверение за добро изпълнение/или еквивалентен док./ или чрез посочване на публичен регистър, в който е публикувана информацията за услугата, в хода на процедурата,съгл. чл.67, ал.5 от ЗОП, или преди сключване на договор, съгл. чл.112, ал.1, т.2 от ЗОП.Списъкът се представя в оригинал, а документите за извършената услуга в копия, заверено от участника с подпис и печат и гриф "Вярно с оригинала".

3.3. Участникът да има внедрена система за управление на качеството по стандарт БДС EN ISO/IEC17020/2012 или еквивалентно/и, като орган за контрол.Участникът декларира съответствието си с изискването, като попълва част ІV, раздел Г: Схеми за осигуряване на качеството и стандарти за екологично управление, "сертификати от независими органи, удостоверяващи стандарти за осигуряване на качеството" от еЕЕДОП.В случай, че участникът бъде избран за изпълнител, следва да представи на основание чл. 112, ал.,т.2 от ЗОП заверено от него копие на горепосочения документ.

*Забележка*: Сертификатът трябва да е издаден от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал.2 от Закона за националната акредитация на органи за оценяване на съответствието. Възложителят приема еквивалентен сертификат, издаден от органи, установени в други държави членки както и други доказателства за еквивалентни мерки за осигуряване на качеството.

Когато участникът не е имал достъп до такъв сертификат или е нямал възможност да го получи в съответните срокове по независещи от него причини, той може да представи други доказателства за еквивалентни мерки за осигуряване на система за управление на качеството.В тези случаи участникът трябва да е в състояние да докаже, че предлаганите мерки са еквивалентни на изискваните.

При попълване на еЕЕДОП, в част ІV: "Критерии за подбор" се посочват относимите към съответната обособена позиция информация.

**4. ИЗПОЛЗВАНЕ НА КАПАЦИТЕТА НА ТРЕТИ ЛИЦА**

4.1 Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност

4.2 Когато участникът се позовава на капацитета на трети лица, посочва това в Част II, Раздел В от еЕЕДОП и приложимите полета от Част IV, Раздел В от еЕЕДОП. Участникът трябва да може да докаже, че ще разполага с техните ресурси, като представи документи за поетите от третите лица задължения.

4.3 Третите лица трябва да отговарят на съответните критерии за подбор за доказването, на които участникът се позовава на техния капацитет, и за тях да не са налице основанията за отстраняване от процедурата. За третите лица задължително се представя отделен еЕЕДОП. В еЕЕДОП третото лице посочва информацията, изискана съгласно раздел "А" и "Б" от част II, попълва част III и част IV само по отношение на ресурса, който ще предоставя за ползване.

4.4 Възложителят изисква от участника да замени посоченото от него трето лице, ако са налице основанията за отстраняване от процедурата.

4.5 Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т. 4.3.

4.6 Когато участникът в процедурата е клон на чуждестранно лице, той може, за доказване на съответствие с изискванията за икономическо и финансово състояние, технически и професионални способности, да се позове на ресурсите на търговеца, в случай, че представи доказателства, че при изпълнение на поръчката ще има на разположение тези ресурси.

**5. ПОДИЗПЪЛНИТЕЛИ**

5.1. Участниците посочват в еЕЕДОП подизпълнителите и дела от поръчката, който ще им възложат, ако възнамеряват да използват такива. Съответната информация се попълва в Част IV, Раздел В Технически и професионални способности, от еЕЕДОП. 5.2 Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

5.3 Когато се предвижда участие на подизпълнители, отделен електронен Единен европейски документ за обществени поръчки /ЕЕДОП/ задължително се представя от всеки от тях (съобразено с чл. 40 от ППЗОП),като се попълва информацията изисквана в Част ІІ, Раздели А и Б, Част ІІІ и Част ІV съобразно вида и дела на поръчката , който ще изпълняват.

5.4 Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

5.5 Възложителят изисква замяна на подизпълнител, който не отговаря на условията по т. 5.2.

5.6 Разплащанията по т. 5.4 се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15 –дневен срок от получаването му.

5.7 Към искането по т. 5.6 изпълнителят предоставя становище, от което е видно дали оспорва плащанията или част от тях като недължими.

5.8 Възложителят има право да откаже плащането по т. 5.6, когато искането за плащане е оспорено, до момента на отстраняване на причината за отказа.

5.9 Правилата относно директните разплащания с подизпълнители са посочени в настоящата документация за обществената поръчка и в проекта на договор за възлагане на поръчката.

5.10 Лице, което е дало съгласие и фигурира като подизпълнител в офертата на друг участник, не може да подава самостоятелна оферта.

5.11 Независимо от възможността за използване на подизпълнители, отговорността за изпълнение на договора за обществената поръчка е на изпълнителя.

5.12 След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата.Изпълнителят уведомява възложителя за всякакви промени в предоставената информация в хода на изпълнението на поръчката.

5.13 Замяна или включване на подизпълнител по време на изпълнение на договор за обществена поръчка се допуска при необходимост, ако са изпълнени едновременно следните условия: за новия изпълнител не са налице основанията за отстраняване в процедурата и новия подизпълнител да отговаря на критериите за подбор по отношение дела и вида на дейностите, които ще изпълнява, коригирани съобразно изпълнените до момента дейности.

5.14 При замяна или включване на подизпълнител, изпълнителят представя на възложителя копие на договора с новия подизпълнител заедно с всички документи, които доказват изпълнението на условията по т. 5.13, в срок до 3 дни от неговото сключване ( чл. 66, ал. 15 от ЗОП).

**6. ДЕКЛАРИРАНЕ НА ЛИЧНО СЪСТОЯНИЕ И СЪОТВЕТСТВИЕ С КРИТЕРИИТЕ ЗА ПОДБОР**

6.1. Участникът декларира липсата на основанията за отстраняване и съответствие с критериите за подбор чрез представяне на електронен единен европейски документ за обществени поръчки (еЕЕДОП) по образец, неразделна част от настоящата документация.В ЕЕДОП се предоставя съответната информация, изисквана от Възложителя, съобразно настоящата документация, и се посочват националните бази данни или публични регистри, в които се съдържа информация за декларираните обстоятелства или компетентните органи, които съгласно законодателството на държавата, в която участникът е установен, са длъжни да предоставят информация.

6.2 При поискване от страна на Възложителя участниците са длъжни да представят информация относно правно-организационната форма, под която осъществяват дейността си, както и списък на всички задължени лица по смисъла на чл. 54, ал. 2 и ал. 3 от ЗОП, независимо от наименованието на органите, в които участват, или длъжностите, които заемат.

6.3 Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, трябва да представи отделен еЕЕДОП, попълнен от всяко от тези лица.

6.4 Възложителят може да изиска по всяко време от участниците да представят доказателства във връзка със заявените от тях в еЕЕДОП обстоятелства. Възложителят може да не приеме представено доказателство за технически и професионални способности, когато то произтича от лице, което има интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество.

**7. ДОПЪЛНИТЕЛНИ УКАЗАНИЯ ПРИ ПОПЪЛВАНЕ НА еЕЕДОП**

7.1 В част II, Раздел А на еЕЕДОП, участниците посочват единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. Когато участникът в обществената поръчка е обединение, което не е юридическо лице, в част II, Раздел А от еЕЕДОП се посочва правната форма на участника (обединение/консорциум/друга), като в този случай се подава отделен еЕЕДОП за всеки един участник в обединението. В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай че обединението не е регистрирано, участникът следва да извърши регистрацията по БУЛСТАТ след уведомяването му за извършеното класиране и преди подписване на договора за възлагане на настоящата обществена поръчка.

7.2 В част II, Раздел Б от еЕЕДОП се посочват името/ната и адреса/ите на лицето/ата, упълномощено/и да представляват участника за целите на процедурата за възлагане на обществена поръчка, както и всички лица, които представляват участника, членовете на неговите управителни и надзорни органи, както и други лица, които имат правомощия да упражняват контрол при вземането на решения от тези органи.

7.3 При попълване на еЕЕДОП следва да не се взима в предвид раздел V:” Намаляване на броя на квалифицираните кандидати”.

**8. ВАЖНО** :

**еЕЕДОП се предоставя задължително в електронен вид по образец, утвърден с акт на Европейската комисия.**

8.1. За настоящата процедура възложителят е създал образец на еЕЕДОП в системата за еЕЕДОП, разработена от Европейската комисия (<https://ec.euroPa.eu/tools/espd/filter?lang=bg>) чрез маркиране на полетата, които съответстват на поставените от него изисквания, свързани с лично състояние на участниците и критериите за подбор.

Генерираният файл на еЕЕДОП (espd-request) в xml и pdf формат е на разположение на заинтересованите лица по електронен път в преписката на процедурата на „Профил на купувача" на „БДЖ Товарни превози” ЕООД, заедно с останалата документация за обществената поръчка адрес : https://bdzcargo.bdz.bg/bg/proceduri-po-zop/provejdane-na-godishen-tehnicheski-pregled-na-povdigatelnite-suorujeniia-suorujeniiata-pod-naliagane-i.html.

8.2. Участникът следва да зареди в системата за еЕЕДОП   
<https://ec.europa.eu/tools/espd/filter?lang=bg> сваления от Профила на купувача XML файл и да попълни необходимите данни и до изтегли в (espd-  
response), след което еЕЕДОП следва да се подпише с електронен подпис от съответните лица.

ВАЖНО! Системата за еЕЕДОП е онлайн приложение и не може да съхранява данни, предвид което ЕЕДОП в XML или PDF формат винаги трябва да се запазва и да се съхранява локално на компютъра на потребителя.

8.3. Попълненият от участника еЕЕДОП се предоставя по някои от следните начини:

а/ ЕЕДОП в електронен вид се прилага цифрово подписан на подходящ оптичен носител (например CD или DVD) към пакета документи за участие в процедурата.

б/ чрез осигурен достъп по електронен път до изготвения и подписан електронно еЕЕДОП. В този случай документът следва да е снабден и с „времеви печат", който да удостоверява, че еЕЕДОП е подписан и качен на интернет адреса, преди крайния срок за получаване на заявленията/офертите. В този случай към документите за подбор се представя декларация, с която се потвърждава актуалността на данните в публикувания еЕЕДОП и се посочва адресът, на който е осигурен достъп до документа.

**ВАЖНО!** В случаите когато ЕЕДОП е попълнен през системата за еЕЕДОП, при предоставянето му, с електронен подпис следва да бъде подписана версията в PDF . Подробни указания може да намерите на страницата на Агенция по обществени поръчки <http://rop3-app1.aop.bg:7778/portal/page?_pageid=93,1&_schema=PORTAL>.

**РАЗДЕЛ V:КРИТЕРИИ ЗА ВЪЗЛАГАНЕ НА ПОРЪЧКАТА**

Настоящата обществена поръчка се възлага въз основа на икономически най-изгодната оферта, определена въз основа на критерий за възлагане:”най-ниска цена”.

**РАЗДЕЛ VІ: ИЗИСКВАНИЯ КЪМ ДОКУМЕНТИТЕ ЗА УЧАСТИЕ В ПРОЦЕДУРАТА**

**1.ОБЩИ ИЗИСКВАНИЯ**

1.1При изготвяне на документите всеки участник трябва да се придържа точно към обявените от Възложителя условия.

1.2 Представянето на офертата задължава участника да приеме напълно всички изисквания и условия, посочени в обявлението и тази документация.

1.3 Всички документи за участие в процедурата, с изключение на еЕЕДОП, се предоставят на хартиен носител.

1.4 Всеки участник в процедурата има право да представи само една оферта.Офертата за обособената позиция, за която участва и трябва да е попълнена без поправки по нея.Документи с поправки не се разглеждат.

1.5 Не се допуска предлагането на варианти в офертата.

1.6 По документите не се допускат никакви вписвания между редовете, изтривания или корекции.

1.7 Всички документи трябва да са валидни към датата на тяхното представяне.

1.8 Лице, което участва в обединение или е дало съгласие да бъде подизпълнител на друг участник, не може да подава самостоятелна оферта.

1.9 В процедурата едно физическо или юридическо лице може да участва само в едно обединение.

1.10 Свързани лица не могат да бъдат самостоятелни участници в настоящата процедура.

1.11 Участниците могат да посочат в офертите си информация, която смятат за конфиденциална във връзка с наличието на търговска тайна.

**2. ДОКУМЕНТИ ЗА УЧАСТИЕ**

. Всеки участник трябва да представи:

2.1 Опис на представените документи - Образец № 1.

2.2 Електроненединен европейски документ за обществени поръчки (еЕЕДОП), за участника, в съответствие с изискванията на закона и условията на Възложителя, а когато е приложимо- еЕЕДОП за всеки от участниците в обединение, което не е юридическо лице, за всеки подизпълнител и за всяко трето лице, съдържащо информация относно личното състояние и критериите за подбор -Образец № 2.

2.3 Документи за доказване на предприетите мерки за надеждност, когато е приложимо.

2.4 Документ, от който да е видно правното основание за създаване на обединение за участие в обществената поръчка (когато участникът е обединение, което не е регистрирано юридическо лице), когато е приложимо- представя се заверено от участника копие.

2.5 Техническо/и предложение/я, за съответната/те обособена/и позиция/и, за която/които участникът участва, съдържащо:

- Документ за упълномощаване- оригинал или нотариално заверено копие, когато лицето, което подава офертата, не е законният представител на участника.Пълномощното следва да е нотариално заверено и да съдържа всички данни за лицата (упълномощен и упълномощител), както и изявление, че упълномощеното лице има право да извършва съответните действия съгласно ЗОП, включително да подписва офертата и да представлява участника в процедурата. Когато участникът участва и за двете обособени позиции, документът за упълномощаване се представя, в оригинал/нотариално заверен за едната позиция, а за другата копие, заверено от участника;

- попълнен, подписан и подпечатан от участника образец на Техническо/и предложение/я за съответната обособена позиция представя се в оригинал, попълнени, подписани и подпечатани от представляващия участника по приложения към документацията за участие – Приложение № 3.2, Приложение № 3.3, (с подпис и печат на представляващия участника с посочване на име и фамилия), изготвено съгласно изискванията на възложителя.

„Предложението за изпълнение на поръчката" не трябва да съдържа никаква информация, отнасяща се до оферираната в плик "Предлагани ценови параметри" цена. „Предложението за изпълнение на поръчката" е неразделна част от Договора.

2.6.Плик/ове с надпис: **„Предлагани ценови параметри”** (запечатан/и, непрозрачен/и и с ненарушена цялост) съгласно чл. 39, ал. 3, т. 2 от ППЗОП за обособена/и позиция/и № ........( изписва се номер и наименованието на обособената позиция ) – толкова на брой пликове, за колкото обособени позиции участникът участва в процедурата.

Попълнен/и, подписан/и и подпечатан/и от представляващия участника образец/и на Ценово предложение по приложения към документацията за съответната обособена позиция - Приложение № 4.2, Приложение № 4.3,

Ценовото предложение се поставя в отделен запечатан, непрозрачен, с ненарушена цялост плик с надпис „Предлагани ценови параметри" и наименованието на участника.

*Забележка: Извън плика „Предлагани ценови параметри” не трябва да е посочена никаква информация относно цената.Участниците , които по какъвто и да е начин са включили някъде в офертата си извън плика „Предлагани ценови параметри” елементи, свързани с предлаганата цена* (*или части от нея), ще бъдат отстранени от участие в процедурата.*

2.6.1 В офертата не се допускат никакви вписвания между редовете, изтривания или корекции - това е основание за отстраняване на допусналия ги участник.

2.6.2 Участникът е единствено отговорен за допуснати грешки или пропуски в изчисленията на предложените от него цени. При наличие на аритметична грешка в изчисленията за меродавна следва да се считат единичните цени.

* При несъответствие между цифровата и изписаната с думи цена ще се взима предвид изписаната с дума.
* Възложителят може да изиска от класираните участници да удължат срока на валидност на офертите си до момента на сключване на договора за обществената поръчка.
* Офертната цена трябва да бъде със закръгление до втория знак след десетичната запетая (до стотинка*).*
* Офертната цена не подлежи на промяна за срока на изпълнение на поръчката, освен в предвидените в ЗОП случай.

**3. ИЗИСКВАНИЯ КЪМ ДОКУМЕНТИТЕ**

3.1 Всички документи, представени във вид на копия трябва да бъдат заверени сгриф "Вярно с оригинала", с посочени име, фамилия и подпис на представляващия участника.Документи, които се изисква да бъдат представени в оригинал, не се представят като копия.

3.2 Документите и данните в офертата се подписват само от законно представляващия (представляващите*)*участника, съгласно търговската регистрация или изрично упълномощено да подпише офертата или приложените документи в настоящата процедура за това лице.Във втория случай се изисква да се представи нотариално заверено пълномощно в оригинал, съдържащо изрично изявление, че упълномощеното лице има право да подписва документи, включително офертата , и да представлява участника в процедурата.Когато участникът участва и за двете обособени позиции, документът за упълномощаване се представя, в оригинал/нотариално заверен за едната позиция, а за другата копие, заверено от участника.

3.3 Всички документи трябва да са валидни към датата на тяхното представяне.

3.4 Всички документи, свързани с участието в процедурата, следва да бъдат на български език.Ако са приложени документи на чужд език, те следва да са придружени с точен превод на български език, за верността на които отговаря участникът.

3.5 По документите не се допускат никакви вписвания между редовете, изтривания или корекции.

3.6 В процеса на провеждане на процедурата участниците са длъжни да уведомяват Възложителя за всички настъпили промени в декларираните от тях обстоятелства, в 3-дневен срок от настъпването им.

**4.** **ПОДАВАНЕ**

Документите, свързани с участието в процедурата и систематизирани съобразно посочените по-горе изисквания, се представят в запечатана непрозрачна опаковка, върху която се посочват:

* Наименованието на участника, включително участниците в обединението, когато е приложимо;
* Адрес за кореспонденция, телефон, факс и/или e-mail на участника;
* Наименованието на обществената поръчка и обособената/ите позиция/и, за която се подават документите в съответствие с чл.47, ал.9, т.4 от ППЗОП.

До „БДЖ-Товарни превози” ЕООД

гр. София -1080

ул. „Иван Вазов” № 3

ОФЕРТА

за участие в публично състезание по ЗОП за възлагане на обществена поръчка с предмет: „Провеждане на годишен технически преглед на повдигателните съоръжения, съоръженията под налягане и газоразпределителните инсталации и осъществяване на абонаментно сервизно обслужване и поддържане на повдигателни съоръжения, използвани в „БДЖ-Товарни превози” ЕООД от лицензирани лица, получили удостоверение за това от председателя на ДАМТН, за срок от една година”, за обособена/и позиция/и№

от фирма/лице

адрес:

телефон/факс, GSM

електронен адрес

**5. МЯСТО И СРОК ЗА ПОДАВАНЕ НА ДОКУМЕНТИТЕ ЗА УЧАСТИЕ В ПРОЦЕДУРАТА**

**5.1** Участникът или изрично упълномощен от него представител може да представи оферта на адрес: гр. София - 1080, ул. "Иван Вазов" № 3, лично в деловодството на „БДЖ Товарни превози” ЕООД, всеки работен ден от 8:00 часа до 16:45 часа, или чрез пощенска или друга куриерска услуга с препоръчана пратка с обратна разписка.

5.2 В случай, че участникът изпраща офертата си чрез препоръчано писмо с обратна разписка или куриерска служба, той следва да изпрати офертата така, че да обезпечи нейното пристигане преди изтичане на срока, посочен в обявлението за поръчката.Рискът от забава или изгубване на офертата е на участника.

5.3 Крайният срок за подаване на офертите е посочен в обявлението за възлагане на обществената поръчка.

5.4 Всеки участник следва да осигури своевременното получаване на офертата от Възложителя.

5.5 Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост или в прозрачна опаковка.Тези оферти се връщат незабавно на участниците, като обстоятелствата за това се отбелязват във входящия регистър.

5.6 Когато към 16:45 часа на датата, определена като краен срок за получаване на оферти, пред деловодството на „БДЖ Товарни превози” ЕООД все още има чакащи лица, те се включват в списък, който се подписва от представител на Възложителя и от присъстващите лица.Офертите на лицата от списъка се завеждат в регистъра, като не се допуска приемане на оферти от лица, които не са включени в списъка.

**РАЗДЕЛ VІІ: РАЗГЛЕЖДАНЕ,ОЦЕНКА И КЛАСИРАНЕ НА ОФЕРТИТЕ**

**1.ОТВАРЯНЕ НА ОФЕРТИТЕ**

**1.1** Съгласно изискванията посочени в чл. 54. (1) от Правилника за прилагане на ЗОП Заявления за участие, оферти или части от тях, които не са получени чрез електронни средства, се отварят на публично заседание на комисията по [чл. 103, ал. 1 от ЗОП](https://web.apis.bg/p.php?i=2752471#p39465027), на което могат да присъстват кандидатите или участниците в процедурата или техни упълномощени представители, както и представители на средствата за масово осведомяване. Председателят на комисията отваря по реда на тяхното постъпване заявленията за участие или офертите и оповестява наименованията на кандидатите или участниците, включително участниците в обединенията, когато е приложимо, както и съдържанието на заявленията и офертите.

1.2 Офертите се отварят в часа и на датата, посочени в обявлението за обществената поръчка в сградата на възложителя в гр. София - 1080, ул. "Иван Вазов" № 3.При промяна на датата, часа и мястото на отваряне на офертите, участниците се уведомяват не по-късно от 2 работни дни преди датата на отваряне.

1.3 Представител на участник се допуска след удостоверяване на неговата самоличност и представяне на съответното пълномощно.

1.4 Присъстващите представители вписват имената си и се подписват в изготвен от комисията присъствен лист, удостоверяващ тяхното присъствие.

2. ДЕЙСТВИЯ НА КОМИСИЯТА ПРИ ОТВАРЯНЕ НА ОФЕРТИТЕ

2.1 Комисията отваря по реда на тяхното постъпване запечатаните непрозрачни опаковки и оповестява тяхното съдържание, като проверява за наличието на отделен/и запечатен/и плик с надпис ”Предлагани ценови параметри”.

2.2 Най-малко трима от членовете на комисията подписват техническото/ите предложение/я и плика/овете с надпис ”Предлагани ценови параметри”.

2.3 Комисията предлага по един от присъстващите представители на другите участници да подпише техническото/ите предложение/я и плика/овете с надпис ”Предлагани ценови параметри”.

С това публичната част от заседанието на комисията приключва и комисията продължава своята работа на закрито заседание.

**3. ПОДБОР НА УЧАСТНИЦИТЕ.РАЗГЛЕЖДАНЕ И ОЦЕНКА НА ТЕХНИЧЕСКИТЕ ПРЕДЛОЖЕНИЯ**

3.1 Комисията разглежда документите за съответствие с изискванията към личното състояние и критериите за подбор и съставя протокол.

3.2 Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола по т.3.1 и изпраща протокола на всички участници в деня на публикуването му в профила на купувача.

3.3 В срок до 5 работни дни от получаването на протокола участниците, по отношение на които е констатирано несъответствие или липса на информация може да представят на комисията нов еЕЕДОП и/или други документи, които съдържат променена и/или допълнена информация.Допълнително предоставената информация може да обхваща и факти и обстоятелства, които са настъпили след крайния срок за получаване на оферти.Това се прилага и за подизпълнителите и третите лица, посочени от участника.Участникът може да замени подизпълнител или трето лице, когато е установено, че подизпълнителят или третото лице не отговарят на условията на Възложителя, когато това не води до промяна на техническото предложение.

3.4 Когато промените по т.3.3 се отнасят до обстоятелства, различни от посочените по чл. 54, ал.1, т.1, 2 и 7 и чл. 55, ал.1, т.5 от ЗОП, новият еЕЕДОП може да бъде подписан от едно от лицата, които могат самостоятелно да представляват участника.

3.5 След изтичането на срока по т.3.3 комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор.

3.6 На всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.

3.7 Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор.

3.8 Комисията разглежда техническите предложения на допуснатите участници и проверява съответствието на предложенията с предварително обявените условия.

**4. ОТВАРЯНЕ НА ЦЕНОВИТЕ ОФЕРТИ**

4.1Датата, часът и мястото на отваряне на ценовите предложения се обявява чрез съобщение в профила на купувача не по-късно от два работни дни преди датата на отваряне.

4.2 На отварянето могат да присъстват лицата по т. 1.1 от същия раздел. Комисията отваря ценовите предложения и ги оповестява.

4.3 Комисията не отваря Плик/ове с надпис „Предлагани ценови параметри” на участника, чието Техническо предложение не отговаря на предварително обявените условия.

**5. ОЦЕНКА НА ОФЕРТИТЕ И КЛАСИРАНЕ НА УЧАСТНИЦИТЕ**

Критерий за оценка на офертите по настоящата обществена поръчка е „икономически най-изгодна оферта” .Икономически най-изгодната оферта се определя въз основа на критерия ”Най-ниска цена”.

**РАЗДЕЛ VІІІ: ГАРАНЦИЯ ЗА ИЗПЪЛНЕНИЕ.ДОГОВОР ЗА ОБЩЕСТВЕНА ПОРЪЧКА**

**1. ГАРАНЦИЯ ЗА ИЗПЪЛНЕНИЕ**

1.1Гаранция за изпълнение на договора за обществената поръчка е в размер на 5% /пет на сто/ от общата стойност на договора без ДДС.

1.2 Участникът, определен за изпълнител на поръчката, представя гаранция за изпълнение преди подписване на договора.

1.3 Гаранцията за изпълнение се представя в една от следните форми:

* Депозит на парична сума по банковата сметка на Възложителя;
* Банкова гаранция, издадена в полза на Възложителя;
* Застраховка, която обезпечава изпълнението чрез покрития на отговорността на Изпълнителя.

1.4 В случай на банкова гаранция изпълнителят се задължава да поддържа валидността на гаранцията за изпълнение на договора в пълния й размер за срок от най-малко 30 /тридесет/ дни след изтичане на срока на договора.

1.5 Застраховката, която обезпечава изпълнението чрез покритие на отговорността на изпълнителя, трябва да бъде със срок на валидност най-малко 30 /тридесет/ дни след изтичане на срока на договора. Не се допуска отложено или разсрочено плащане на застрахователна премия по застрахователния договор.Възложителят следва да бъде посочен като трето лице ползващо се по тази застраховка.

1.6 Определеният изпълнител избира свободно формата за гаранция за изпълнение на договора за обществената поръчка.

1.7 Ако избраният изпълнител избере да предостави банкова гаранция или застраховка, то тя трябва да бъде безусловна, неотменяема и изискуема при първо писмено поискване, в което Възложителя заяви, че изпълнителят не е изпълнил задължение по договора за възлагане на обществената поръчка.

1.8 В случай, че гаранцията за изпълнение е предоставена под форма на банкова гаранция, тя трябва да бъде издадена от банка, лицензирана да извършва дейност на територията на държава-членка на Европейския съюз или от банка с инвестиционен рейтинг, присъден от агенциите за кредитен рейтинг, регистрирани или сертифицирани в съответствие с Регламент (ЕО)№ 1060/2009 на Европейския парламент и на Съвета от 16.09.2009г., относно агенциите за кредитен рейтинг.

1.9 Когато гаранцията е представена под форма на парична сума или банкова гаранция, то тогава тя може да се предостави от името на изпълнителя за сметка на трето лице- гарант.

1.10 Ако избраният изпълнител избере да изпълни задълженията си за предоставяне на гаранция за изпълнение чрез сключване на застраховка, той трябва да предостави валидна застрахователна полица, която да отговаря на следните изисквания:

* да обезпечава изпълнението на договора чрез покритие на отговорността на изпълнителя;
* в застраховката следва да е посочено пълното наименование и ЕИК (или съответно друг идентифициращ номер, когато е приложимо) на възложителя и изпълнителя;
* застрахователната премия да е платена изцяло;
* изрично да е указан срока на валидност на гаранцията (съгласно проекта на договор);
* не се допускат никакви изключения относно основанията, начините и причините за изплащане на застрахователното обезщетение на възложителя, различни от условията в проекта на договор;
* застрахователят не изисква други документи за изплащане на сумата по застраховката освен уведомяване от възложителя, че изпълнителят е в неизпълнение;
* Не се допуска самоучастие при настъпване на застрахователното събитие по застраховката, представляваща гаранция за изпълнение.

1.11 Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

1.12 Разходите по откриването и поддържането на гаранцията са за сметка на изпълнителя.Изпълнителят трябва да предвиди и заплати своите такси по откриване и обслужване на гаранцията така, че размерът на получената от възложителя гаранция да не бъде по-малък от определения в настоящата процедура.

1.13 Възложителят освобождава гаранцията, без да дължи лихви за периода, през който средствата законно са престояли при него.

1.14. Условията и сроковете за задържане или освобождаване на гаранцията за изпълнение, както и срокът за плащане се уреждат в проекта на договора за възлагане на обществената поръчка.

**2.СКЛЮЧВАНЕ НА ДОГОВОР**

2.1 След влизане в сила на решението за определяне на изпълнител, Възложителят отправя покана до участника, определен за изпълнител, за уговаряне на датата за сключване на договора.

* Преди сключването на договора за съответната обособена позиция, възложителят изисква от участникът, определен за изпълнител да :

2.1.1 изпълни задължението си по чл.112, ал. 1 и чл. 67, ал.5 от ЗОП като представи актуални документи, удостоверяващи липсата на основанията за отстраняване от процедурата, както и съответствието с поставените критерии за подбор, както следва:

а) за обстоятелствата по чл. 54, ал. 1, т. 1 от ЗОП (виж т.3.1.1, б”а” от раздел ІІІ)свидетелство за съдимост или код за достъп до електронното свидетелство за съдимост в страницата на Министерство на правосъдието;

б) за обстоятелството по чл. 54, ал. 1, т. 3 от ЗОП - удостоверение от органите по приходите и удостоверението от общината по седалището на възложителя и на участника;

в) за обстоятелството по чл. 54, ал. 1 и чл. 56, ал.1, т.4 от ЗОП- удостоверение от органите Изпълнителната агенция „Главна инспекция по труда”;

г) за обстоятелствата по чл. 55, ал.1, т.1 от ЗОП - удостоверение от Агенция по вписванията;

д) доказателство/а за извършената/ните услуга/и, по посочените в Част ІV : Критерии за подбор, буква В: Технически и професионални способности от еЕЕДОП;

e) заверено копие на валидно удостоверение за извършване на дейности по ремонт, посочено в Част ІV: Критерии за подбор, буква Г от еЕЕДОП, заверено от участника;

ж) заверено копие на валиден сертификат на качеството по стандарт БДС EN ISO/IEC17020/2012 или еквивалентен, като орган за контрол, посочено в Част ІV, раздел Г: Схеми за осигуряване на качеството и стандарти за екологично управление, "сертификати от независими органи, удостоверяващи стандарти за осигуряване на качеството" от еЕЕДОП, заверено от участника за обособена позиция № 3.

з) заверено копие на лицензия, издадена от председателя на ДАМТН за осъществяване на технически надзор на средствата с повишена опасност,на основание чл. 34а, ал.1, т.1 от ЗТИП, посочено в Част ІV Критерии за подбор, раздел А: Годност, "Вписване в съответния професионален регистър от еЕЕДОП, заверено от участника за обособена позиция № 2.

и) заверено копие на удостоверение от Държавна агенция за метрологичен и технически надзор /ДАМТН/ за извършване на дейността за ремонт на повдигателни съоръжения, посочено в Част ІV- Критерии за подбор, раздел А: Годност „Вписване в съответния професионален регистър” от еЕЕДОП, заверено от участника за обособена позиция № 3.

й) Списък на техническите лицата, включващ не по-малко от един инженерно технически специалист,да има не по-малко от двама ел. монтьори, да има не по-малко от двама шлосери и да има не по-малко от един заварчик с TUF сертификат / като посочи трите имена на техническите лица, образование, опит и включено ли е лицето в структурата на участника/ в оригинал за обособена позиция № 3.

к) Списък на техническите лицата включващ не по-малко от двама инспектори/ като посочи трите имена на техническите лица, образование, опит и включено ли е лицето в структурата на участника/ в оригинал за обособена позиция № 2.

Документите се представят и за подизпълнителите и третите лица, ако има такива.

2.1.2 представи определената гаранция за изпълнение на договора;

2.1.3 декларация по Закона за мерките срещу изпиране на пари;

2.1.4 декларация по чл. 3, т.8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици.

2.2 Когато участникът , избран за изпълнител, е чуждестранно лице, той представя съответния документ по т. 2.1.1, б ”а”- „г”, издаден от компетентен орган, съгласно законодателството на държавата, в която участникът е установен. Когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава. Когато декларацията няма правно значение, участникът представя официално заявление, направено пред компетентен орган в съответната държава.

* Когато в държава, в която участникът е установен, не се издават документи за посочените обстоятелства или когато документите не включват всички обстоятелства, участникът представя декларация , ако такава декларация има правно значение съгласно закона на държавата, в която е установен.
* Когато клетвената декларация няма правно значение според съответния национален закон, участникът представя официално заявление, направено пред компетентен орган в държавата, в която той е установен.

2.3 Когато участникът е обединение, документите се представят от всеки един от членовете в обединението.

* Когато определеният изпълнител е неперсонифицирано обединение на физически и/или юридически лица, договорът за обществената поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация БУЛСТАТ на създаденото обединение. В случай, че обединението се състои от чуждестранни физически и/или юридически лица, те представляват еквивалентен документ за регистрация от държавата, в която са установени.

2.4 Възложителят не сключва договор, когато участникът , класиран на първо място:

2.4.1 откаже да сключи договор. За отказ от сключване на договор се приема и неявяването на уговорената дата за сключване на договор, освен ако неявяването е по обективни причини, за което Възложителят е уведомен своевременно;

2.4.2 не изпълни някое от условията по т.2.1 или т.2.2 и т.2.3;

2.4.3 не докаже, че не са налице основания за отстраняване от процедурата.

2.5 В случаите по т. 2.4.2 Възложителят прекратява процедурата или изменя влязлото в сила решение в частта за определяне на изпълнител и с мотивирано решение определя втория класиран участник, ако има такъв за изпълнител.

2.6 Договорът трябва да съответства на проекта на договор, приложен в документацията, допълнен с всички предложения от офертата на участника, въз основа на които последният е определен за изпълнител на поръчката.

2.7 Неразделна част от договора е техническата спецификация.

**РАЗДЕЛ ІХ.ДРУГИ УКАЗАНИЯ**

1. Участниците получават неограничен, пълен, безплатен и пряк достъп до документацията на адрес: https://bdzcargo.bdz.bg/bg/proceduri-po-zop/provejdane-na-godishen-tehnicheski-pregled-na-povdigatelnite-suorujeniia-suorujeniiata-pod-naliagane-i.html , раздел „Профил на купувача”.

Всички комуникации и действия между Възложителя „БДЖ-Товарни превози“ ЕООД и участниците, свързани с настоящата процедура са в писмен вид и само на български език. Писма/кореспонденция представени на чужд език се представят задължително в превод на български език. Участникът може да представя своите писма и уведомления в деловодството на „БДЖ-Товарни превози” ЕООД на адреса, посочен в т. 1.1. от Обявлението за поръчка.

2. При писмено искане за разяснение по условията на обществената поръчка, направено до 5 дни, преди изтичането на срока за получаване на оферти, Възложителят публикува в профила на купувача писмено разяснения.

3. Разясненията се публикуват на профила на купувача в срок до 3 дни от получаване на искането и в тях не се посочва лицето, направило запитването.

4. Обмен на информация

4.1 До приключване на процедурата за възлагане на обществената поръчка не се позволява размяна на информация по въпроси, свързани с провеждането й, освен по реда, определен в ЗОП и в документацията, между заинтересовано лице, участник или техни представители и:

а) органите и служителите на Възложителя, свързани с провеждането на процедурата ;

б)органите, длъжностните лица, консултантите и експертите, участвали в изработването и приемането на документацията.

4.2 Органите, длъжностните лица, консултантите и експертите, имащи отношение към провеждането на процедурата, нямат право да разгласяват информация относно извършваните от тях действия по или във връзка с откритата процедура, освен в случаите и по реда, определени с документацията.

4.3 Възложителят на обществената поръчка уведомява всеки участник, за всяко свое решение, имащо отношение към неговото участие в процедурата в тридневен срок от издаването им.

4.4 Решенията по т.4.3 се изпращат на адрес, посочен от участника:

а) на електронната поща, като съобщението, с което се изпращат, се подписва с електронен подпис или

б) чрез пощенска или друга куриерска услуга с препоръчана пратка с обратна разписка;

в) по факс.

4.5 Избраният от Възложителят начин трябва да позволява удостоверяване на датата на получаване на решението.

4.6 Когато решението не е получено от участника по някой от начините, посочени в т.4.4, Възложителя публикува съобщение до него в профила на купувача.Решението се смята за връчено от датата на публикуване на съобщението.

4.7 Всяко решение на Възложителя в процедурата за възлагане на обществената поръчка до сключването на договора подлежи на обжалване относно неговата законосъобразност пред Комисията за защита на конкуренцията.

5. Подаване на жалба.

5.1 Жалба може да подаде всяко заинтересовано лице в 10-дневен срок от уведомяването му за съответното решение, а ако не е уведомено – от датата на узнаването или от датата, на която е изтекъл срока за извършване на съответното действие.

5.2 Жалбата се подава едновременно до Комисията за защита на конкуренцията и до Възложителя.

6. Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в Република България:

- Относно задълженията, свързани с данъци и осигуровки:

Национална агенция по приходите: Информационен телефон на НАП – 0700 18 700, интернет адрес: [www.nap.bg](http://www.nap.bg)

- Относно задълженията, свързани със закрила на заетостта и условията на труд:

Министерство на труда и социалната политика: гр. София -1051, ул. „Триадица” № 2, тел. 02/8119 443, интернет адрес:http://www.mlsp.government.bg.Изпълнителна агенция „Главна инспекция по труда”: гр. София -1000, бул. „Дондуков” №3, тел: 02/8101759; 0700 17670, e-mail secridirector@gli.government.bg. За въпроси, свързани с провеждането на процедурата и подготовката на офертите от участниците, които не са разгледани в документацията, се прилаган разпоредбите на ЗОП и ППЗОП.

**РАЗДЕЛ** **Х.ДРУГИ**

За неуредените въпроси в настоящата документация, ще се прилагат разпоредбите наЗОП и ППЗОП.